Den 10. januar 2022 utnevnte pave Frans ham til biskop av Reggio Emilia-Guastalla og ga ham personlig tittel som erkebiskop.[5] En artikkel av journalisten Thomas Jansen i Frankfurter Allgemeine Zeitung 14. januar 2022 hevdet at denne «overføring fra Vatikanet til de italienske provinser» var en fjerning av Morandi fra Kongregasjonen for troslæren på grunn av dette dokumentet. Innsettelsen i embedet fant sted den 13. mars 2022.